Up-254/06
Natisni
Opravilna št.:
Up-254/06
Datum odločitve:
21. 6. 2007
ECLI:
ECLI:SI:USRS:2007:Up.254.06
Akt:
Ustavna pritožba zoper sodbo Okrožnega sodišča v Celju št. P 1089/2003 z dne 16. 3. 2005
Izrek:
Ustavna pritožba zoper sodbo Okrožnega sodišča v Celju št. P 1089/2003 z dne 16. 3. 2005 se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
1. 3. 2006
Vrsta odločitve:
sklep
Vrsta rešitve:
zavrženje
Dokument:
US27689
Dokument v PDF obliki:
Up-254-06.pdf
112 KB
Prenesite datoteko
Up-254/06-7
21. 6. 2007
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa Odvetniška družba B.–B., d. n. o., o. p., Z., na seji senata 5. junija 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Okrožnega sodišča v Celju št. P 1089/2003 z dne 16. 3. 2005 se zavrže.
Obrazložitev
1. Pritožnik (v pravdnem postopku toženec) vlaga ustavno pritožbo zoper v izreku navedeno prvostopenjsko sodbo, s katero je sodišče ugotovilo, da je pritožnik naravni oče mladoletne prve tožnice, ter mu naložilo plačilo preživnine od 1. 11. 2003 dalje. Pritožnik zatrjuje, da je bil z izpodbijano sodbo prvič seznanjen šele 14. 11. 2005, ko je prejel sklep o izvršbi Okrajnega sodišča v Šentjurju št. I 2005/00758 z dne 21. 10. 2005, izdan v postopku izvršbe zaradi izterjave zapadlih zneskov preživnine. Pritožnik meni, da zaradi napak pri vročanju v konkretnem primeru ni moglo priti do pravnomočnosti izpodbijane sodbe. Zatrjuje kršitve pravic iz 22. in 25. člena Ustave.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.
3. Zoper prvostopenjsko sodbo je na podlagi prvega odstavka 333. člena Zakona o pravdnem postopku (Uradni list RS, št. 26/99 in nasl. – ZPP) dovoljena pritožba. Iz navedb v ustavni pritožbi je razvidno, da pritožnik pritožbe zoper izpodbijano sodbo ni vložil. Zatrjevane nepravilnosti pri vročanju izpodbijane sodbe, zaradi katerih naj bi ta ne postala pravnomočna, bi lahko pritožnik uveljavljal v postopku, v katerem je do teh nepravilnosti prišlo, nato pa tudi z ugovorom v izvršilnem postopku. Ker v obravnavani zadevi niso izčrpana niti redna pravna sredstva, niso izpolnjene procesne predpostavke za obravnavanje ustavne pritožbe. Zato je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata mag. Marija Krisper Kramberger ter člana dr. Franc Grad in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger